open-index/open-wikipedia-markdown huggingface dataset:
Τριπλός δεσμός

Ένας **τριπλός δεσμός** στη χημεία είναι ένας χημικός δεσμός μεταξύ δύο ατόμων που περιλαμβάνει έξι δεσμικά ηλεκτρόνια (bonding electrons) αντί για τα συνηθισμένα δύο σε έναν απλό ομοιοπολικό δεσμό. Ο πιο συνηθισμένος τριπλός δεσμός, που υπάρχει μεταξύ δύο ατόμων άνθρακα, βρίσκεται στα αλκίνια. 
Άλλες χαρακτηριστικές ομάδες που περιέχουν έναν τριπλό δεσμό  είναι τα κυανίδια (νιτρίλια) και τα ισοκυανίδια (ισονιτρίλια).  Μερικά διατομικά μόρια, όπως το άζωτο και το μονοξείδιο του άνθρακα έχουν επίσης τριπλούς δεσμούς. Στον σκελετικό τύπο (skeletal formula) ο τριπλός δεσμός σχεδιάζεται με τρεις παράλληλες γραμμές (≡) μεταξύ των δύο συνδεόμενων ατόμων· στην τυπογραφία, αυτό πραγματοποιείται με τον τελεστή ταυτότητας.

Οι τριπλοί δεσμοί είναι ισχυρότεροι από τους απλούς ή διπλούς δεσμούς και είναι επίσης πιο μικροί. Η τάξη του δεσμού (bond order) είναι τρία.

## Δεσμοί
Ο τύπος του δεσμού μπορεί να εξηγηθεί με όρους υβριδισμού τροχιακών (orbital hybridization). Στην περίπτωση του αιθινίου κάθε άτομο άνθρακα έχει δύο τροχιακά sp και δύο τροχιακά p. Τα δύο τροχιακά sp είναι γραμμικά με γωνίες 180° και καταλαμβάνουν τον άξονα x στο καρτεσιανό σύστημα συντεταγμένων. Τα τροχιακά p είναι κάθετα στον άξονα y και τον άξονα z. Όταν τα άτομα άνθρακα πλησιάζουν μεταξύ τους τα τροχιακά sp επικαλύπτονται για να σχηματίσουν έναν sp-sp δεσμό σ. Ταυτόχρονα τα τροχιακά pz πλησιάζουν και σχηματίζουν μαζί έναν pz-pz δεσμό π. Παρομοίως, το άλλο ζευγάρι των py-τροχιακών σχηματίζουν έναν py-py δεσμό π. Το αποτέλεσμα είναι ο σχηματισμός ενός σ δεσμού και δύο π δεσμών.

Στον πρότυπο δεσμού κάμψης ο τριπλός δεσμός μπορεί επίσης να σχηματιστεί από την επικάλυψη των τριών sp3 λοβών χωρίς την ανάγκη εφαρμογής ενός π δεσμού.

## Παραπομπές


Κατηγορία:Χημικός δεσμός
Κωστάκης Αρτυματάς

Ο **Κωστάκης Αρτυματάς** (γενν. 23 Απριλίου 1993 Παραλίμνι) είναι Kύπριος διεθνής ποδοσφαιριστής που αγωνίζεται στην Α' Κατηγορία της Κύπρου με την Ανόρθωση στη θέση του Αμυντικού Μέσου.

## Σταδιοδρομία
Ξεκίνησε να παίζει ποδόσφαιρο από πολύ μικρή ηλικία στην Ένωσις Νέων Παραλιμνίου. Στα 16 του πήγε στην Αγγλία και στις ακαδημίες της Νότιγχαμ Φόρεστ. Επέστρεψε στην Κύπρο το 2012 για να αγωνιστεί με την ανδρική ομάδα της Ένωσιν Νέων Παραλιμνίου την ποδοσφαιρική χρονιά 2012-2013. Με την Ε.Ν.Π. αγωνίστηκε σε 18 αγώνες πετυχαίνοντας 3 γκολ. Το καλοκαίρι του 2013 ο Κωστάκης θα μετακινηθεί στο ΑΠΟΕΛ όπου θα πανηγυρίσει το νταμπλ από την πρώτη του χρονιά (2013-2014) στην Λευκωσία, έχοντας 9 συμμετοχές στο Πρωτάθλημα και 5 στο Κύπελλο, κάτι που θα επαναλάβει και την επόμενη χρονιά (2014-2015) με 12 συμμετοχές στο πρωτάθλημα και 3 στο κύπελλο.  

## Παραπομπές


Κατηγορία:Κύπριοι ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εθνικής Κύπρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Ανόρθωσης
Κυβέρνηση Βλαντιμίρ Πούτιν 2008

Η **Κυβέρνηση [[Βλαντίμιρ Πούτιν]]** είναι η πρώην κυβέρνηση της Ρωσίας. Σχηματίστηκε λίγο αργότερα από την νίκη του Ντμίτρι Μεντβέντεφ στις προεδρικές εκλογές του 2008. Στην πρωθυπουργία διορίστηκε ο πρώην Πρόεδρος της Ρωσίας Βλαντίμιρ Πούτιν. Αντικατέστησε  την Κυβέρνηση Βίκτορ Ζουμπκόφ 2007 και ανέλαβε καθήκοντα τον Μάιο του 2008. Η κυβέρνηση έχει αντιμετωπίσει διάφορα προβλήματα και καταστάσεις όπως ο πόλεμος στην Νότια Οσετία, και η οικονομική κρίση 2008-2009.Η κυβέρνηση αντικαταστάθηκε μετά τις προεδρικές εκλογές του 2012 από την κυβέρνηση Ντμίτρι Μεντβέντεφ 2012.Η Κυβέρνηση αποτελούνταν από τον Πρόεδρο της Ρωσίας, τον Πρωθυπουργό της Ρωσίας, 8 Αντιπροέδρους της Κυβέρνησης, 24 υπουργούς, 17 αναπληρωτές υπουργούς και 21 υφυπουργούς.

## Σύνθεση της κυβέρνησης
Πρόεδρος της Ρωσίας
:* Ντμίτρι Μεντβέντεφ
Πρωθυπουργός της Ρωσίας
:* Βλαντίμιρ Πούτιν
1ος Αντιπρόεδρος της Κυβέρνησης
:*Ιγκόρ Σουβάλοφ
Αντιπρόεδρος της Κυβέρνησης-Αρχηγός του επιτελείου της κυβέρνησης
:*Σέρτζει Πρικχόντκο 
Αντιπρόεδρος της Κυβέρνησης 
:*Ντμίτρι Κόζακ
Αντιπρόεδρος της Κυβέρνησης 
:*Ιγκόρ Σεχίν 
Αντιπρόεδρος της Κυβέρνησης 
:*Aλεξάντερ Κουρντόφ
Αντιπρόεδρος της Κυβέρνησης - Προεδρικός απεσταλμένος της Βόρειας Ομοσπονδιακής Περιοχής του Καυκάσου
:*Αλεξάντερ Κχλοπονίν 
Αντιπρόεδρος της Κυβέρνησης- Προεδρικός απεσταλμένος της Ανατολικής Ομόσπονδης περιοχής
:*Γιούρι Τρούντεφ
Αντιπρόεδρος της Κυβέρνησης
:*Ντμίτρι Ρογκόζιν
Υπουργός Εξωτερικών
:*Σεργκέι Λαβρόφ
Υπουργός Εσωτερικών
:*Βλαντιμίρ Κολοκόλτσεφ
Υπουργός Εκτάκτων Αναγκών
:*Βλαντιμίρ Πούτσκοφ
Υπουργός Υγείας
:*Αναστασία Γκολίκοβα
Υπουργός Συγκοινωνιών και Μέσων Μαζικής Ενημέρωσης
:*Νικολάι Νικιφόροφ
Υπουργός Πολιτισμού
:*Μιχαήλ Ντμίτροφ
Υπουργός Άμυνας
:*Μιχαήλ Σερντιούκοφ
Υπουργός Παιδείας και Επιστημών
:*Ντμίτρι Λιβάνοφ
Υπουργός Φυσικών Πόρων
:*Σέρτζει Ντοσκόι
Υπουργός Περιφερειακής Ανάπτυξης
:*Όλγα Γκολίκοβα
Υπουργός Γεωργίας και Αλιείας
:*Νικολάι Φγουοντόροφ
Υπουργός Βιομηχανίας και Εμπορίου
:*Γιόργκ Μαντούροφ
Υπουργός Μεταφορών
:*Άντρει Σοκόλοφ
Υπουργός Οικονομικών
:*Άντον Σιλουάνοφ
Υπουργός Οικονομικής Ανάπτυξης
:*Αλεξέι Ουλγουκάεφ
Υπουργός Εργασίας και Κοινωνικών Υποθέσεων
:*Μαξίμ Τοπίλιν
Υπουργός Ενέργειας
:*Αλεξάντερ Νόβακ
Υπουργός Δικαιοσύνης
:*Αλεξάντερ Κολονάλοφ
Υπουργός Άνευ Χαρτοφυλακίου-Αρμόδιος για την ανοικτή κυβερνητική πολιτική
:*Μιχαήλ Αμπίζοφ
Υπουργός της Άπω Ανατολής
:*Αλεξάντερ Γκαλούσκα
Υπουργός της Κριμαίας
:*Αλεξάντερ Γκαλούσκα
Υπουργός Αθλητισμού
:*Βίταλι Μούτκο
Υπουργός Δημοσίων Έργων και Στέγασης
:*Μιχαήλ Μέν

Κατηγορία:Κυβέρνηση της Ρωσίας
Λιονέλ Ζινσού

Ο **Λιονέλ Ζινσού** (γαλλικά: Lionel Zinsou, 23 Οκτωβρίου 1954) είναι οικονομολόγος και τραπεζικός επενδυτής με καταγωγή από τη Γαλλία και το Μπενίν, Πρωθυπουργός του Μπενίν από το 2015 ως το 2016, οπότε η θέση καταργήθηκε.

## Βιογραφία
Ο πατέρας του γεννήθηκε στο Μπενίν, τότε Δαχομέη. Είναι ανιψιός του πρώην προέδρου της Δαχομέης (1968-69) Εμίλ Ντερλέν Ανρί Ζινσού.

Ο Ζινσού γεννήθηκε στο Παρίσι και αποφοίτησε από την *[[École Normale Supérieure]]* και το London School of Economics. Ανέπτυξε στενούς δεσμούς με τον σοσιαλιστή Γάλλο πολιτικό Λοράν Φαμπιούς και συνεργάστηκαν στα μέσα της δεκαετίας του '80, όταν ο τελευταίος ήταν στην κυβέρνηση.

Από το 2006 ως το 2011 ήταν ειδικός σύμβουλος του προέδρου του Μπενίν, Γιαγί Μπονί.

Το 2013 άνοιξε το Ίδρυμα Ζινσού στην Ουιντά του Μπενίν, που αποτελεί και το πρώτο μουσείο σύγχρονης τέχνης στην υποσαχάρια Αφρική εκτός από τη Νότια Αφρική.

Διορίστηκε πρωθυπουργός από τον πρόεδρο Μπονί στις 18 Ιουνίου 2015. Η νέα κυβέρνηση ήταν 27μελής και ο Ζινσού είχε την ευθύνη της οικονομικής ανάπτυξης. Στο Σύνταγμα του 1990 δεν προβλέπεται η θέση του Πρωθυπουργού και στο μεγαλύτερο χρονικό διάστημα της προεδρίας του Μπονί η θέση ήταν κενή. Ο διορισμός του Ζινσού στην πρωθυπουργία έγινε λιγότερο από 10 μήνες προτού ολοκληρωθεί η δεύτερη θητεία του προέδρου Μπονί. Καθώς ο τελευταίος δεν επιτρέπεται να διεκδικήσει και τρίτη θητεία, ορισμένοι θεώρησαν το διορισμό του Ζινσού σαν ένα μήνυμα ότι θα είναι ο επιλεγμένος διάδοχος του Μπονί.

Ο Ζινσού ήταν υποψήφιος στις προεδρικές εκλογές του 2016 και έλαβε 28,4% στον πρώτο γύρο. Στον δεύτερο γύρο ηττήθηκε από τον Πατρίς Ταλόν, με 34,6% έναντι 65,3% για τον νικητή Ταλόν.

## Παραπομπές


Κατηγορία:Πρωθυπουργοί του Μπενίν
Νατάλια Γκέρμαν

Η **Νατάλια Γκέρμαν** (αγγλικά: Natalia Snegur-Gherman, γενν. στις 20 Μαρτίου 1969) είναι Μολδαβή πολιτικός, ήταν αντιπρόεδρος της κυβέρνησης και υπουργός Εξωτερικών από τον Μάιο 2013-έως και τον Απρίλιο 2015, αλλά και πρωθυπουργός από τις 22 Ιουνίου 2015 έως τις 30 Ιουλίου 2015. Είναι η δεύτερη γυναίκα πρωθυπουργός στη Μολδαβία. 

## Διπλωματική σταδιοδρομία
Είναι κόρη του πρώην προέδρου της χώρας, Μίρτσεα Σνέγκουρ. Έκανε σπουδές στο Κρατικό Πανεπιστήμιο της Μολδαβίας και στο Κινγκς Κόλετζ του Λονδίνου, όπου απέκτησε μεταπτυχιακό τίτλο στις Πολεμικές Μελέτες (MA War Studies, 1999). Υπηρέτησε ως πρεσβευτής στην Αυστρία, ως μόνιμος αντιπρόσωπος στον ΟΑΣΕ και σε άλλους διεθνείς οργανισμούς στη Βιέννη (2002–2006) και ως πρεσβευτής στη Σουηδία, τη Νορβηγία και τη Φινλανδία, με έδρα τη Στοκχόλμη (2006–2009). 

Στις 29 Ιουνίου 2009 διορίστηκε αναπληρώτρια υπουργός Εξωτερικών και Ένταξης στην Ευρώπη, έπειτα από πρόταση του υπουργού Αντρέι Στράταν. Το Νοέμβριο του 2009, η Γκέρμαν διορίστηκε επικεφαλής των διαπραγματεύσεων για μια νέα συμφωνία συνεργασίας με την ΕΕ, εκπροσωπώντας τη Μολδαβία.

## Προσωρινή πρωθυπουργός
Στις 12 Ιουνίου 2015 ο Κίριλ Γκαμπουρίσι παραιτήθηκε από την πρωθυπουργία έπειτα από την έναρξη εισαγγελικής έρευνας αναφορικά με τη γνησιότητα των πτυχίων του. Η Γκέρμαν ανέλαβε την πρωθυπουργία της χώρας από τις 22 Ιουνίου 2015 έως και τις 30 Ιουλίου 2015.

## Παραπομπές


## Εξωτερικοί σύνδεσμοι
* Deputy Ministers Mrs. Natalia Gherman 
* Natalia Snegur-Gherman la Guvernul Marii Britanii

Κατηγορία:Πρωθυπουργοί της Μολδαβίας
Κατηγορία:Γυναίκες Πρωθυπουργοί
NBA Ντραφτ

Το **NBA Ντραφτ** είναι ετήσιο γεγονός κατά το οποίο οι 30 ομάδες του NBA επιλέγουν νέους παίκτες (rookie-ρούκι) οι οποίοι είναι επιλέξιμοι ή αγωνίζονται σε ξένα πρωταθλήματα. 

Οι παίκτες του κολεγιακού πρωταθλήματος οι οποίοι έχουν συμπληρώσει τα τέσσερα χρόνια στα οποία είναι επιλέξιμοι για το κολέγιο γίνονται αυτομάτως επιλέξιμοι, όπως και διεθνείς παίκτες οι οποίοι είναι τουλάχιστον 23 ετών. Όσοι δε συμπληρώνουν αυτά τα κριτήρια πρέπει να δηλώσουν την επιλεξιμότητά τους. Από το 1989, το NBA ντραφτ διεξάγεται σε δύο γύρους. Συνολικά 60 παίκτες επιλέγονται σε κάθε ντραφτ. Κανείς παίκτης δεν μπορεί να υπογράψει συμβόλαιο στο NBA χωρίς να είναι επιλέξιμος για τουλάχιστον ένα ντραφτ.

Για να γίνει η διαδικασία του ντραφτ πιο δίκαιη και αμερόληπτη, οι ομάδες που προέρχονται από κακή χρονιά, έχουν το δικαίωμα να επιλέξουν πρώτες παίκτη από το ντραφτ. Ωστόσο, αυτό γίνεται συνήθως έπειτα από μία διαδικασία “λοταρίας”, έτσι ώστε να αποφευχθεί ο παράγοντας και να αποθαρρυνθούν οι ομάδες να χάνουν σκόπιμα. Για παράδειγμα αν μία ομάδα τερματίσει τελευταία στο NBA δεν αποκτά κατευθείαν το δικαίωμα να επιλέξει πρώτη στο ντραφτ, ούτε η προτελευταία ομάδα να επιλέξει δεύτερη παίκτη από το ντραφτ, ούτε η 3η από το τέλος, τρίτη στο ντραφτ κ.ο.κ. Αντ' αυτού αυτές οι ομάδες θα μπουν σε μία “λοταρία” και μπορεί παραδείγματος χάρη, η “λοταρία” αυτή να βγάλει πως η τελευταία ομάδα που τερμάτισε στο NBA θα διαλέξει 3η στη σειρά ντραφτ και αυτή που τερμάτισε 3η από το τέλος να επιλέξει πρώτη στο ντραφτ. 

## Παραπομπές


Κατηγορία:NBA
Παγκόσμιο Κύπελλο Ράγκμπι 2015

Το **Παγκόσμιο Κύπελλο Ράγκμπι του 2015** πρόκειται να είναι το όγδοο Παγκόσμιο Κύπελλο Ράγκμπι, που αποτελεί μια διοργάνωση ράγκμπι που διεξάγεται ανά τέσσερα χρόνια. Θα λάβει χώρα στην Αγγλία από τις 18 Σεπτεμβρίου ως τις 31 Οκτωβρίου του 2015. Το Στάδιο Τουίκεναμ (''αγγλικά'': Twickenham Stadium) του Λονδίνου θα φιλοξενήσει τον τελικό.

Η Αγγλία επιλέχθηκε να φιλοξενήσει τη διοργάνωση τον Ιούλιο του 2009, κερδίζοντας τις υποψηφιότητες των συνδιεκδικητών Ιταλίας, Ιαπωνίας και Νότιας Αφρικής. Η εταιρεία Rugby World Cup Limited, που αποτελεί και τη διοργανώτρια του θεσμού, είχε προτείνει την Αγγλία στο τότε IRB (αγγλικά: International Rugby Board), που σήμερα ονομάζεται World Rugby.

Από τις 20 ομάδες που θα συμμετάσχουν στο Παγκόσμιο Κύπελλο του 2015, οι 12 προκρίθηκαν τερματίζοντας στις 3 πρώτες θέσεις των ομίλων τους στο Παγκόσμιο Κύπελλο του 2011. Οι υπόλοιπες 8 ομάδες προκρίθηκαν μέσω περιφεριακών διοργανώσεων. Από τις 20 χώρες που συμμετείχαν στο προηγούμενο Παγκόσμιο Κύπελλο, το 2011, υπήρξε μόλις μια αλλαγή, καθώς η Ουρουγουάη αντικατέστησε τη Ρωσία, κερδίζοντας τη σειρά των μεταξύ τους προκριματικών.

## Φάση ομίλων
Ο πρώτος γύρος, που αποτελεί τη φάση των ομίλων, βρίσκει τις 20 ομάδες χωρισμένες σε 4 ομίλους των 5 ομάδων, χρησιμοποιώντας την ίδια δομή με τις διοργανώσεις του 2003, 2007 και 2011. Η κλήρωση της φάσης των ομίλων πραγματοποιήθηκε στο Tate Modern, στις 3 Δεκεμβρίου 2012, χωρίζοντας τις 12 ομάδες που αυτόματα προκρίθηκαν σε 3 κατηγορίες, χρησιμοποιώντας για το σκοπό αυτό την πιο πρόσφατη, τότε, θέση τους στην παγκόσμια κατάταξη.

Οι κατηγορίες για την κλήρωση διαμορφώθηκαν ως εξής:
* **1η κατηγορία:** Νέα Ζηλανδία (1), Νότια Αφρική (2), Αυστραλία (3), Γαλλία (4)
* **2η κατηγορία:** Αγγλία (5), Ιρλανδία (6), Σαμόα (7), Αργεντινή (8)
* **3η κατηγορία:** Ουαλία (9), Ιταλία (10), Τόνγκα (11), Σκωτία (12)
* **4η κατηγορία:** 1ος Ωκεανίας, 1ος Ευρώπης, 1ος Ασίας, 1ος Αμερικής
* **5η κατηγορία:** 1ος Αφρικής, 2ος Ευρώπης, 2ος Αμερικής, Νικητής πλέυ-οφ
Μετά την κλήρωση, οι όμιλοι διαμορφώθηκαν ως εξής:

### 1ος όμιλος

### 2ος όμιλος

## Παραπομπές


Κατηγορία:Ράγκμπι γιούνιον
Λεωνίδας Πυλόρωφ

Ο **Λεωνίδας Πυλόρωφ**  (Τιφλίδα, 1915 – Σέρρες, 24 Ιανουαρίου 1978) ήταν  δασολόγος και Νομάρχης Σερρών μέχρι το θάνατό του.

## Βιογραφία
Γεννήθηκε στη Γεωργία της τότε Σοβιετικής Ένωσης και σπούδασε δασολογία στο ΑΠΘ. Στα νεανικά του χρόνια ήταν ποδοσφαιριστής του ΠΑΟΚ.
Εργάστηκε ως δασάρχης στη Βέροια.

Διορίστηκε Νομάρχης Πέλλας (1955) και μετά το 1974 Νομάρχης Σερρών. Μεταξύ άλλων ήταν πρόεδρος της Ευξείνου Λέσχης. Πέθανε τον Ιανουάριο του 1978 και ενώ ήταν εν ενεργεία Νομάρχης, από πνευμονικό οίδημα που υπέστη ενώ βρισκόταν στην Πολιτιστική Εταιρεία Σερρών, καθώς παρακολουθούσε διάλεξη.

## Παραπομπές


Κατηγορία:Νομάρχες Πέλλας
Κατηγορία:Νομάρχες Σερρών
Κατηγορία:Ποδοσφαιριστές ΠΑΟΚ
Κατηγορία:Έλληνες δασολόγοι
Ζόρδι Κοδίνα

Ο **Ζόρδι Κοδίνα Ροδρίγεθ** (Jordi Codina Rodríguez**,** γεννημένος στις 27 Απριλίου 1982 στη Βαρκελώνη), είναι Ισπανός πρώην επαγγελματίας ποδοσφαιριστής ο οποίος αγωνιζόταν στην θέση του τερματοφύλακα.

## Καριέρα
Ο Ζόρδι Κοδίνα γεννήθηκε στην Βαρκελώνη της Καταλονίας και έκανε τα πρώτα του ποδοσφαιρικά βήματα με την Εσπανιόλ. Το 2002, σε ηλικία 20 χρονών μετακόμισε στην Μαδρίτη για λογαριασμό της Ρεάλ, όπου αγωνίστηκε τα επόμενα χρόνια με την ομάδα της Ρεάλ Μαδρίτης Β. Από την σεζόν 2007-2008 μεταπήδησε στην πρώτη ομάδα της Ρεάλ ως ο 3ος τερματοφύλακας πίσω από τον Ικέρ Κασίγιας και τον Τζέρζι Ντούντεκ. Εκεί παρέμεινε για δύο σεζόν, μέχρι να μετακομίσει το 2009 στην Χετάφε. Εκεί θα μείνει μέχρι το 2015 και θα αγωνιστεί σε 68 παιχνίδια. Το καλοκαίρι του 2015 ο Κοδίνα υπέγραψε συμβόλαιο συνεργασίας με την ομάδα του ΑΠΟΕΛ. Στις 7 Ιανουαρίου 2016, χωρίς να έχει καταγράψει ακόμα επίσημη συμμετοχή με τον ΑΠΟΕΛ, ο Κοδίνα παραχωρείται στην Πάφο με εξάμηνο δανεισμό. 

## Διακρίσεις

#### Ρεάλ Μαδρίτης

* Πριμέρα Ντιβισιόν: 2007-2008
* Φιναλίστ Σούπερ Καπ Ισπανίας: 2008

## Παραπομπές
Κατηγορία:Τερματοφύλακες ποδοσφαιριστές
Κατηγορία:Ισπανοί ποδοσφαιριστές
Κατηγορία:Καταλανοί ποδοσφαιριστές
Κατηγορία:Ποδοσφαιριστές Εθνικής Καταλονίας
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Χετάφε ΚΦ
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου

Κατηγορία:Ποδοσφαιριστές Πάφου FC
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Ρέους Ντεπορτίου
Κατηγορία:Ποδοσφαιριστές Τερθέρα Ντιβιζιόν
Γεώργιος Φραγκουδάκης

Ο **Γεώργιος Φραγκουδάκης**, απεβίωσε στις 18 Ιανουαρίου 1968, ήταν Κρητικός αγωνιστής και βουλευτής.

Καταγόταν από το Άνω μέρος Αμαρίου Ρεθύμνης.

Εξελέγη πληρεξούσιος Ρεθύμνης στην Κρητική Βουλή πριν την Ένωση της Κρήτης με την Ελλάδα.

Στις εκλογές του 1920 για την ανάδειξη των μελών της Γ΄ Εθνοσυνέλευσης εξελέγη βουλευτής Ρεθύμνου και θήτευσε ως το 1922.

Ήταν ανώτατος γενικός αρχίατρος (ε.α.) και αρχηγός του Ελληνικού Ερυθρού Σταυρού. Απεβίωσε τον Ιανουάριο του 1968 και κηδεύτηκε στο Πρώτο Νεκροταφείο. Ήταν παντρεμένος με 2 παιδιά.

## Παραπομπές


Κατηγορία:Βουλευτές Ρεθύμνου
Ευρωπαϊκοί Αγώνες

Οι **Ευρωπαϊκοί Αγώνες** είναι μια διεθνής πολυαθλητική διοργάνωση που αποτελείται από αθλητές από όλα τα ευρωπαϊκά κράτη. Οι Αγώνες προβλέπονται και ρυθμίζονται από τις Ευρωπαϊκές Ολυμπιακές Επιτροπές (ΕΟΕ), οι οποίες ανακοίνωσαν την έναρξή τους κατά την 41η Γενική Συνέλευση της στη Ρώμη, στις 8 Δεκεμβρίου 2012. Οι Ευρωπαϊκοί Αγώνες του 2015, η πρώτη έκδοση της διοργάνωσης, πραγματοποιήθηκε στο Μπακού του Αζερμπαϊτζάν τον Ιούνιο του 2015, ενώ οι υπόλοιπες εκδόσεις προγραμματίζονται κάθε τέσσερα έτη. Είκοσι αθλήματα έχουν μέχρι σήμερα επιβεβαιωθεί για τους Αγώνες του 2015, μετά από επιτυχείς διαπραγματεύσεις με τις ευρωπαϊκές αρχές για την κολύμβηση, τη γυμναστική και τον στίβο.

Οι Ευρωπαϊκοί Αγώνες είναι οι τελευταίοι ηπειρωτικοί Αγώνες που ξεκίνησαν, μετά τους Ασιατικούς Αγώνες, τους Παναμερικανικούς Αγώνες, τους Αφρικανικούς Αγώνες και τους Ειρηνικούς Αγώνες. Από το 2015, σχεδόν κάθε ήπειρος θα έχει ένα ηπειρωτικό Αγώνα στην Ολυμπιακή παράδοση (με εξαίρεση την Ωκεανία).

Οι Ευρωπαϊκοί Αγώνες δεν έχουν σχέση με τα ευρωπαϊκά αθλητικά πρωταθλήματα, τα οποία διοργανώνονται από μεμονωμένες ευρωπαϊκές αθλητικές ομοσπονδίες, συγκεντρώνοντας τα επιμέρους ευρωπαϊκά πρωταθλήματα του στίβου, της κολύμβησης, της ποδηλασίας, της κωπηλασίας και του τριάθλου σε ένα ενιαίο «σήμα» σε τετραετή κύκλο που ξεκινάει το 2018.

## Οικοδέσποινες χώρες και πόλεις
centre|thumb|400x400px|Χάρτης των τοποθεσιών των Ευρωπαϊκών Αγώνων (οι πόλεις υποδοχής είναι οι κόκκινες κουκκίδες).

### Απόσυρση των Κάτω Χωρών
Τον Ιούνιο του 2015 ανακοινώθηκε ότι οι Κάτω Χώρες είχαν αποσυρθεί ως οικοδεσπότες των Ευρωπαϊκών Αγώνων του 2019, οι οποίες επιλέχθηκαν τον Μάιο του 2015. Αναφέρθηκε ότι «το σχέδιο απέτυχε να κερδίσει αρκετή υποστήριξη από την Ολλανδία» από τον υπουργό Αθλητισμού Έντιθ Σκχίπερς, στις επαρχίες και στους δήμους.

## Δείτε επίσης
* Ολυμπιακοί Αγώνες
*Παγκόσμιοι Αγώνες
*Αγώνες της Κοινοπολιτείας
*Ευρωπαϊκό Ολυμπιακό Φεστιβάλ Νέων
* Αφρικανικοί Αγώνες
*Ασιατικοί Αγώνες
*Ειρηνικοί Αγώνες
*Παναμερικανικοί Αγώνες
*Νοτιοαμερικανικοί Αγώνες

## Παραπομπές


Κατηγορία:Ευρωπαϊκοί Αγώνες
Κατηγορία:Αθλητικές διοργανώσεις που διεξάγονται κάθε τέσσερα χρόνια
Κατηγορία:Διεθνείς αθλητικές διοργανώσεις της Ευρώπης
Κατηγορία:Πολυαθλητικές διοργανώσεις στην Ευρώπη
Ζυγκντερντεμιντίν Γκυραγκτσάα

Ο **Ζυγκντερντεμιντίν Γκυραγκτσάα** (, το 1996 υιοθέτησε το επώνυμο **Σάνσαρ** (), γενν. 5 Δεκεμβρίου 1947, χωριό Ρασάντ, Λαϊκή Δημοκρατία της Μογγολίας) είναι ο μοναδικός Μογγόλος μέχρι σήμερα που έχει πάει στο διάστημα. Ο Γκυραγκτσάα για την πράξη του αυτή τιμήθηκε με το βραβείο Ήρωας της Σοβιετικής Ένωσης, και για την αντίστοιχη πράξη τιμήθηκαν επίσης ο Ανατολικογερμανός Ζίγκμουντ Γεν, ο Γάλλος Ρόλαντ ντε λα Πόιπ, ο Ούγγρος Μπερταλάν Φάρκας και άλλοι. Είναι ο μόνος Μογγόλος που τιμήθηκε ως ήρωας της Σοβιετικής Ένωσης.

## Παραπομπές


Κατηγορία:Μογγόλοι
Κατηγορία:Ήρωες της Σοβιετικής Ένωσης
Ζήσης Παπαλαζάρου

Ο **Ζήσης Παπαλαζάρου** (4 Νοεμβρίου 1905 - 2 Νοεμβρίου 1997) ήταν Έλληνας δικηγόρος και πολιτικός. Υπηρέτησε ως βουλευτής και υπουργός το 1965.

## Σταδιοδρομία
Γεννήθηκε και πέθανε στην Αθήνα. Η καταγωγή της οικογένειάς του ήταν από το Γάβρο Καστοριάς. Σπούδασε Νομικά στο Πανεπιστήμιο των Αθηνών και στη συνέχεια Δημόσιο Δίκαιο στο Πανεπιστήμιο του Βερολίνου..
Ήταν υποψήφιος βουλευτής Φλωρίνης με τον Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) και έλαβε 372 ψήφους, αποτυγχάνοντας να εκλεγεί στις εκλογές του 1946. 
Εξελέγη βουλευτής στην εκλογική περιφέρεια Καστοριάς με την Ένωση Κέντρου τα έτη 1961,1963 και 1964. Στην κυβέρνηση του Γεωργίου Παπανδρέου ήταν υπουργός Βορείου Ελλάδος από τις 6 Ιανουαρίου ως τις 15 Ιουλίου 1965.
Μεταπολιτευτικά προσχώρησε στη Νέα Δημοκρατία, με την οποία εξελέγη βουλευτής Καστοριάς με 16.117 ψήφους το 1974 και επανεξελέγη το 1977.
Πέθανε από έμφραγμα στο Ιπποκράτειο (Αθήνα) το 1997 σε ηλικία 92 ετών και με τη διαθήκη του άφησε σημαντικά περιουσιακά στοιχεία στο Δήμο Καστοριάς συμπεριλαμβανομένης της βιβλιοθήκης του και εξέφρασε την υποστήριξη να συσταθεί κοινωφελές ίδρυμα που φέρει το όνομά του. Η κηδεία του έγινε στις 13 Νοεμβρίου 1997 από τον ιερό ναό Αγίου Λαζάρου του Πρώτου Νεκροταφείου Αθηνών.

## Παραπομπές


## Εξωτερικοί σύνδεσμοι
*Φωτογραφία του Παπαλαζάρου στην Πλατεία Ομονοίας

Κατηγορία:Βουλευτές Καστοριάς
Κατηγορία:Έλληνες υπουργοί Βορείου Ελλάδος
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Αλέξανδρος Παπατέρπος

Ο **Αλέξανδρος Παπατέρπος** (1915 - 16 Φεβρουαρίου 1979) ήταν Έλληνας στρατιωτικός και πολιτευτής, το όνομα του οποίου ενεπλάκη στην υπόθεση ΑΣΠΙΔΑ.

## Βιογραφικά στοιχεία
Γεννήθηκε στην Καστοριά και ήταν εγγονός του Μακεδονομάχου Μάρκου Παπατέρπου. Σπούδασε στη Στρατιωτική Σχολή Ευελπίδων, από όπου αποφοίτησε το 1937 και στην Ανωτάτη Σχολή Πολέμου. Διακρίθηκε στον Ελληνοϊταλικό Πόλεμο του 1940-41 και ανέπτυξε αντιστασιακή δράση κατά των Ναζί. Τάχθηκε κατά του ΙΔΕΑ και αποκάλυψε το Σχέδιο Περικλής το 1961.
Ήταν υπαρχηγός της ΚΥΠ και στενός φίλος του Ανδρέα Παπανδρέου, το όνομά του αναμείχτηκε στην υπόθεση ΑΣΠΙΔΑ και ο ίδιος καταδικάστηκε σε 18ετή κάθειρξη. Κατά την περίοδο της χούντας ήταν συνεχώς υπό παρακολούθηση εξαιτίας της αντικυβερνητικής του δράσης. Μετά την πτώση της χούντας πολιτεύτηκε με την Ένωση Κέντρου-Νέες Δυνάμεις στις εκλογές του 1974, όπου συγκέντρωσε 5.612 ψήφους και με την ΕΔΗΚ το 1977, χωρίς να καταφέρει να εκλεγεί βουλευτής στην εκλογική περιφέρεια Καστοριάς.
Πέθανε από έμφραγμα του μυοκαρδίου στην Αθήνα και κηδεύτηκε στο νεκροταφείο Ζωγράφου.

## Παραπομπές


Κατηγορία:Έλληνες στρατιωτικοί
Μετεπέκ

Το **Μετεπέκ** () είναι πόλη στο Μεξικό, ακριβέστερα στην Πολιτεία του Μεξικού.

## Γεωγραφία
Βρίσκεται στην πολιτεία του Μεξικού (ισπανικά: *Estado de Mexico*) σε υψόμετρο 2.610 μέτρα πάνω από την θάλασσα. Η πόλη έχει πληθυσμό 206.005 κατοίκους και βρίσκεται δίπλα στην Τολούκα και κοντά στην πόλη υπάρχει ζωολογικός κήπος. Είναι μέρος της μητροπολιτικής περιοχής της Τολούκα και οι αεροπορικές συγκοινωνίες στην πόλη εξυπηρετούνται από το αεροδρόμιο της Τολούκα.

## Εξωτερικοί σύνδεσμοι
* 

Κατηγορία:Πόλεις του Μεξικού
Φορεσιά των Σφακίων

thumb|331x331px|Σφακιανή με παραδοσιακή φορεσιά.
Η **φορεσιά των Σφακίων** ή **Σφακιανή** είναι η γαμήλια ή γιορτινή ενδυμασία που φοριόταν από τον γυναικείο πληθυσμό των Σφακίων της Κρήτης. Η χρήση αυτής της φορεσιάς δεν περιορίστηκε στην περιοχή των Σφακίων αλλά επεκτάθηκε σε ολόκληρη τη δυτική Κρήτη. Αποτελεί μετεξέλιξη της λεγόμενης *φορεσιάς με ζιπόνι και φουστάνι*.

## Περιγραφή
Η σφακιανή φορεσιά διατηρεί στοιχεία από προγενέστερους τύπους ενδυμασιών. Αποτελείται από το πουκάμισο, το *ζιπόνι* ή *κοντόχι*, τη φούστα, την ποδιά (προαιρετικά) και το κάλυμμα του κεφαλιού. 

Το πουκάμισο είναι υφαντό, μεταξωτό ή βαμβακερό και κατά κύριο λόγο λευκό. Συνήθως έχει κεντήματα στις άκρες των μανικιών. Πάνω από το πουκάμισο τοποθετείται το ζιπόνι ή κοντόχι. Είναι χρυσοκέντητο, κατασκευάζεται από τσόχα ή βελούδινο ύφασμα και βρίσκεται σε διάφορα χρώματα (μαύρο, καφέ, μπλε, χρυσαφί, βυσσινί κλπ). Η φούστα είναι πολύπτυχη και συνήθως εντοπίζεται σε βυσσινί ή καφέ απόχρωση. Στο κάτω μέρος έχει φάσα (λωρίδα στολισμού) και δυο φαρδιά χρυσαφένιες ταινίες. Η ποδιά δεν αποτελεί απαραίτητο εξάρτημα της φορεσιάς. Συνήθως είναι λευκή και πλαισιώνεται από κεντήματα.

Για κάλυμμα του κεφαλιού χρησιμοποιούνταν το *βέλος* (λευκού χρώματος με τρεις μεριές πλεγμένες με χρυσό κρόσσι), το μαντήλι ( κόκκινου ή βυσσινί χρώματος), το φατσόλι ή το τουρμπάνι.

## Παραπομπές

Κατηγορία:Ελληνικές φορεσιές
Κατηγορία:Σφακιά
Οικογενειακό δέντρο του Μωάμεθ

Το λήμμα αφορά τους προγόνους του Μωάμεθ από τον Αδνάν και μετά.
## Οικογενειακό δέντρο
* Σημειώστε ότι γραμμή ηλικίας είναι σε έντονα.

## Γενεαλογία
Ο αρχαιότερος πρόγονος του Μωάμεθ γεννήθηκε το 122 π.Χ.

### Μωάμεθ και Αδνάν
Σύμφωνα με την ισλαμική προφητική παράδοση,ο Μωάμεθ ήταν απόγονος του Αντνάν. Η παράδοση λέει ότι η γενεαλογία του Αντνάν προς των Μωάμεθ ήταν 21 γενιές. Αυτοί που κυβέρνησαν την Χετζάζη είναι οι πρόγονοι του Μωάμεθ. Ακολουθεί παρακάτω η λίστα των προγόνων του Μωάμεθ.
right|500x500px|Πρόγονοι του Μωάμεθ
* 570 μ.Χ. – Μωάμεθ
* 545 μ.Χ. – Αμπντουλάχ ιμπν Αμπντουλμουταλίμπ
* 497 μ.Χ. – Αμπντούλ Μουταλίμπ
* 464 μ.Χ. – Χασίμ ιμπν Αμπντ Μανάφ
* 439 μ.Χ. – Αμπντ Μανάφ
* 406 μ.Χ. – Κουσάι ιμπν Κιλάμπ
* 373 μ.Χ. – Κιλάμπ ιμπν Μουράχ
* 340 μ.Χ. – Μουράχ ιμπν Καμπ
* 307 μ.Χ. – Καάμπ ιμπν Λουάι
* 274 μ.Χ. – Λουάι ιμπν Καλίμπ
* 241 μ.Χ. – Γκαλίμπ ιμπν Φιχρ
* 208 μ.Χ. – Φίχρ ιμπν Μαλίκ
* 175 μ.Χ. – Μαλίκ ιμπν Αν-νάντρ
* 142 μ.Χ. – Ανάντρ ιμπν Κινανάχ (Κουραϊσίτης)
* 109 μ.Χ. – Κινανάχ ιμπν Χουζαιμά
* &nbsp;&nbsp;76 μ.Χ. – Χουζαιμά ιμπν Μουντρικάχ
* &nbsp;&nbsp;43 μ.Χ. – Μουντρικάχ ιμπν Ιλιάς
* &nbsp;&nbsp;10 μ.Χ. – Ιλιάς ιμπν Μουντάρ
* &nbsp;&nbsp;23 π.Χ. – Μουντάρ ιμπν Νιζάρ
* &nbsp;&nbsp;56 π.Χ. – Νιζάρ ιμπν Μαάντ
* &nbsp;&nbsp;89 π.Χ.– Μα'άντ ιμπν Αντνάν
* 122 π.Χ. – Αδνάν

## Ο Οίκος του Μωάμεθ (''Αχλ αλ-Μπαγίτ'')

## Δείτε επίσης
*Μωάμεθ
*Ισλάμ

## Παραπομπές


Κατηγορία:Μωάμεθ
Μοχάμεντ Αλί Τζίνα

**Ο Μοχάμεντ Αλί Τζίνα**, (, γεννημένος ως Μαχομεντάλι Τζιναμπάι, 25 Δεκεμβρίου 1876 - 11 Σεπτεμβρίου 1948) ήταν νομικός, πολιτικός και ο δημιουργός του σύγχρονου Πακιστάν. Ο Τζίνα ήταν ηγέτης του Πακιστάν από το 1947 μέχρι τον θάνατό του 1948. Στο Πακιστάν αποκαλείται *Κουαίντ-ι-Αζάμ* (ούρντου: قائد اعظم , *Μέγας Ηγέτης*) και Μπάμπα-ι-Καούμ (ούρντου: بابائے قوم , *Πατέρας του Έθνους*).Τα γενέθλια του είναι εθνική γιορτή στο Πακιστάν.

## Πρώτα χρόνια
Γεννήθηκε ως Μαχομεντάλι Τζιναμπάι, ως γιος του Τζιναμπάι Πούντζα και της συζύγου του Μιθιμπάι, σε ενοικιασμένο σπίτι του Καράτσι.

## Αρρώστια και θάνατος
thumb|Ο Τζίνα έζησε πολλές από τις τελευταίες ημέρες της ζωής του στην κατοικία Κουαίντ-ε-Αζάμ στο Ζιαράτ του Πακιστάν
Ο Τζίνα, 20 χρόνια περίπου πριν το θάνατό του, αρρώστησε και μόνο στενοί του συγγενείς μπορούσαν να τον δουν. Η υγεία του επιβαρύθηνκε αρκετά από την προσπάθεια του να ανεξαρτητοποιήσει το Πακιστάν, και πριν 30 χρόνια όταν δούλευε κάπνιζε πάνω από 50 τσιγάρα την ημέρα.

Στις 9 Σεπτεμβρίου του 1948, ο Τζίνα υπέφερε και από πνευμονία. Ο Τζίνα πέθανε στις 22:20 στο σπίτι του στο Καράτσι 2 μέρες αργότερα, σε ηλικία 71 ετών και ένα χρόνο μετά την ίδρυση του Πακιστάν.

## Σημειώσεις


## πρόσθετη ανάγνωση
* 
* 

## Παραπομπές


## Πηγές
* 

Κατηγορία:Πακιστανοί πολιτικοί
Honda CB400 Super Four

μικρογραφία|Honda CB400 Super Four
Η **Honda CB400 Super Four** είναι μεσαίου μεγέθους γυμνή μοτοσικλέτα, η οποία παράγεται από τη Honda στο εργοστάσιο της Κουμαμότο από το 1992 μέχρι σήμερα. Είναι διαθέσιμο μόνο στην Ιαπωνία, τη Νοτιοανατολική Ασία και την Αυστραλία, ωστόσο, έχει εξαχθεί και σε άλλες χώρες. Βασίζεται στη μεγαλύτερη Honda CB1000 Super Four.

## Εξωτερικοί σύνδεσμοι
*2011 Honda CB400 Super Four

Κατηγορία:Μοντέλα μοτοσικλετών Honda
Bonding

Η μέθοδος **Βonding** στην Αισθητική Οδοντιατρική αφορά στην συγκόλληση πολυμερών υλικών (συνθέτων ρητινών) στις πρόσθιες επιφάνειες των δοντιών, με σκοπό την αισθητική βελτίωση της παρουσίας του χαμόγελου. Πρόκειται για διαδικασία παρόμοια με τη συγκόλληση λευκών σφραγισμάτων στα δόντια, μόνο που εδώ γίνεται συνήθως κάλυψη όλης της ορατής επιφάνειας του δοντιού με σκοπό την αισθητική βελτίωση και όχι την αποκατάσταση τερηδονικής βλάβης ή άλλων παθολογικών καταστάσεων.

## Πλεονεκτήματα
Βασικό πλεονέκτημα της μεθόδου Bonding είναι η ταχύτητα ολοκλήρωσης της θεραπείας, καθότι δεν εμπλέκεται οδοντοτεχνικό εργαστήριο αλλά όλες οι φάσεις ολοκληρώνονται από τον οδοντίατρο, άμεσα, συνήθως σε μια συνεδρία. Επίσης η μέθοδος είναι εξαιρετικά συντηρητική γιατί δεν απαιτείται κανένα τρόχισμα των δοντιών εκτός αν απαιτείται από το συγκεκριμένο πρόβλημα των δοντιών. Άλλο πλεονέκτημα αποτελεί το μειωμένο κόστος σε σχέση με άλλες τεχνικές που γίνονται για τον ίδιο σκοπό, όπως οι όψεις πορσελάνης.

## Μειονεκτήματα
Τα υλικά που χρησιμοποιούνται για τις αποκαταστάσεις Bonding έχουν μειωμένη αντοχή σε σχέση με τα φυσικά δόντια και πρέπει να γίνονται σε επιλεγμένα περιστατικά. Επίσης, μειονέκτημα είναι ότι δυσχρωμούν μαι χάνουν τις αισθητικές τους ιδιότητες μετά από μερικά χρόνια. Από ερευνητικές εργασίες μακροβιότητας θεωρείται ότι οι αποκαταστάσεις Bonding έχουν ένα μέσο χρόνο ζωής περίπου 7 χρόνια.

## Εφαρμογές
Η μέθοδος Bonding συνήθως εφαρμόζεται για να αντιμετωπιστούν περιπτώσεις όπως:
*Κενά μεταξύ δοντιών
*Δυσχρωμικά δόντια
*Σπασμένα ή ραγισμένα δόντια
*Στρεβλοφυία (στραβά δόντια)
*Τροποποίηση του σχήματος των φυσικών δοντιών

## Παραπομπές


## Πηγές
*https://web.archive.org/web/20150623050520/http://www.cda-adc.ca/en/oral_health/procedures/bonding_veneers/
*https://web.archive.org/web/20150622135305/http://yoursmilebecomesyou.com/procedures/direct-bonding/
*

Κατηγορία:Οδοντιατρική
Σταμάτιος Παπάζης

Ο **Σταμάτιος Παπάζης** του Δημητρίου (Σοχός Θεσσαλονίκης, 1892 - 23 Δεκεμβρίου 1953) ήταν Έλληνας κτηματίας και πολιτικός από τη Θεσσαλονίκη. Υπηρέτησε ως βουλευτής μέχρι το θάνατό του, που συνέβη εν μέσω της θητείας του μετά την τελευταία εκλογή του, το 1952.

## Βιογραφικά στοιχεία
Κατά τον Πρώτο Παγκόσμιο Πόλεμο κατατάχθηκε στο Πυροβολικό στη Δράμα και ως λοχίας πήρε μέρος στη Μάχη του Σκρα, φθάνοντας στο βαθμό του ανθυπολοχαγού. Ασθένησε και νοσηλεύτηκε στο εξωτερικό, για να επιστρέψει στη Θεσσαλονίκη το 1925. Πολιτικά υποστήριξε την αντιβενιζελική παράταξη. Εκλέχθηκε βουλευτής Θεσσαλονίκης για πρώτη φορά το 1926 με το Συνεργαστικόν Αγροτικόν Κόμμα, το 1935 με τα Συμπράττοντα Κυβερνητικά Κόμματα και με το Λαϊκόν Κόμμα στις εκλογές του 1946 με 8.856 ψήφους, του 1950 και του 1951 (στις τελευταίες καταλαμβάνοντας την έδρα του Παπάγου). Για τελευταία φορά επανεξελέγη βουλευτής στις εκλογές του 1952 με τον Ελληνικό Συναγερμό.
Πέθανε από συγκοπή καρδιάς στο σπίτι του στη συμπρωτεύουσα και κηδεύτηκε με εκπροσώπηση της κυβέρνησης, από τον υφυπουργό Συγκοινωνιών Καραθόδωρο. Για την πλήρωση της έδρας του έγινε αναπληρωματική εκλογή τον Ιανουάριο του 1954 με νικητή τον Μιχαήλ Μαυρογορδάτο.

## Πηγές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες αξιωματικοί του πυροβολικού
Γεώργιος Κορωναίος

Ο **Γεώργιος Ν. Κορωναίος** (1899 - 1980) ήταν Έλληνας καθηγητής και πρύτανης του ΕΜΠ και υπηρεσιακός υπουργός.

## Βιογραφία
Το 1930 και επί οκταετία διετέλεσε διευθυντής Δημοσίων Έργων του Υπουργείου Αεροπορίας και από το 1938 ως το 1941 γενικός γραμματέας του Υπουργείου Οικονομικών.
Η πανεπιστημιακή του σταδιοδρομία ξεκίνησε το 1939 ως καθηγητής στο ΕΜΠ και αργότερα έγινε πρύτανης του ιδρύματος (αρχές δεκαετίας του ' 50).
Κατά την υπηρεσιακή κυβέρνηση του Ιωάννη Θεοτόκη υπηρέτησε ως υπουργός Οικισμού και Ανοικοδομήσεως από τις 6 Ιανουαρίου 1950 ως τις 23 Μαρτίου 1950. Επίσης, διετέλεσε υπουργός Δημοσίων Έργων από τις 11 Οκτωβρίου ως τις 19 Νοεμβρίου 1952 στην υπηρεσιακή κυβέρνηση του Δημ. Κιουσόπουλου.

## Έργα
**Γενικά περί εκμεταλλεύσεως των σιδηροδρόμων*
**Επιβατικός και τοπικός εμπορικός σταθμός των ΣΕΚ*
**Θεωρητική και εφηρμοσμένη οικονομική*
**Θεωρία των επιχειρήσεων*
**Σιδηροδρομική*
**Σιδηρόδρομος - Αυτοκίνητο*

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Οικισμού και Ανοικοδομήσεως
Ολλανδικό πρωτάθλημα ποδοσφαίρου ανδρών 2001-02

Το **Ολλανδικό πρωτάθλημα ποδοσφαίρου ανδρών 2001-02** ή αλλιώς το **Ερεντιβίζιε 2001-02** ήταν το 46ο πρωτάθλημα Ερεντιβίζιε. Ξεκίνησε στις 17 Αυγούστου 2001 και ολοκληρώθηκε στις 5 Μαΐου 2002.

Πρωταθλητής αναδείχθηκε ο Άγιαξ για 28η φορά στην ιστορία του, ενώ υποβιβάστηκαν στην Εέρστε Ντιβίζιε οι Ντεν Μπος, Σπάρτα Ρότερνταμ και Φορτούνα Σίταρντ. Την είσοδο στο Τσάμπιονς Λιγκ 2002-03 κέρδισαν οι Άγιαξ, Αϊντχόφεν και Φέγενορντ, στο Κύπελλο ΟΥΕΦΑ 2002-2003 οι Χέρενφεν, Φίτεσε και Ουτρέχτη (μέσω του κυπέλλου Ολλανδίας), ενώ στο Κύπελλο Ιντερτότο οι Μπρέντα και Βίλεμ ΙΙ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2000-01.

## Βαθμολογία

### Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ

## Play Offs ανόδου/υποβιβασμού

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 2001-2002
Κατηγορία:Έρεντιβιζι
Βασίλειος Βασιλικός

Ο **Βασίλειος Αθ. Βασιλικός** (1890 - 2 Απριλίου 1977) ήταν Έλληνας δημοσιογράφος και επί πολλά χρόνια βουλευτής Χαλκιδικής και υπουργός.

## Βιογραφία
Γεννήθηκε στα Ριζά και φοίτησε στο Τουρκικό Λύκειο Ιδαδιέ και στο Πανεπιστήμιο του Χοκούκ. Εργάστηκε ως δάσκαλος και ως δημόσιος υπάλληλος μέχρι το 1922, οπότε άρχισε να ασχολείται με τη δημοσιογραφία.

Εκτός από τη δημοσιογραφία, ασχολήθηκε και με την πολιτική. Ήταν  υποψήφιος βουλευτής με το Λαϊκόν Κόμμα για πρώτη φορά στις εκλογές του 1926 και έλαβε 288 ψήφους, χωρίς να εκλεγεί. Ωστόσο, εξελέγη βουλευτής στις εκλογές του 1932 και του 1933. και με το Λαϊκό Κόμμα το 1935, το 1936 και το 1946.

Στις 8 Μαΐου 1946 διορίστηκε υφυπουργός Γενικός Διοικητής Ανατολικής Μακεδονίας στην κυβέρνηση του Κωνσταντίνου Τσαλδάρη. Παρέμεινε υφυπουργός στις επόμενες κυβερνήσεις του Τσαλδάρη και στην κυβέρνηση Μαξίμου διορίστηκε στο ίδιο υφυπουργείο στις 27 Ιανουαρίου 1947, για να παραιτηθεί στις 17 Φεβρουαρίου του ίδιου χρόνου.

Επανεξελέγη βουλευτής με τον Ελληνικό Συναγερμό το  1951 και το 1952. Τέλος, εξελέγη ξανά βουλευτής με την Εθνική Ριζοσπαστική Ένωση, τα έτη 1956, 1958 και 1963. Συνολικά, υπηρέτησε 11 βουλευτικές θητείες.

Στην κυβέρνηση Καραμανλή υπηρέτησε ως υπουργός Βιομηχανίας από τις 15 Οκτωβρίου 1955 ως τις 29 Φεβρουαρίου 1956. 

Από τις 5 Δεκεμβρίου 1949 ως τις 8 Ιανουαρίου 1950 υπηρέτησε ως αντιπρόεδρος της Βουλής.

Απεβίωσε στις 2 Απριλίου 1977 και κηδεύτηκε την επομένη από τον ιερό ναό του Αγίου Γρηγορίου του Παλαμά. Ήταν παντρεμένος με τη Μερόπη Βασιλικού και απέκτησε 1 γιο.

## Παραπομπές


Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υπουργοί Βιομηχανίας
Κατηγορία:Έλληνες υφυπουργοί Γενικοί Διοικητές Ανατολικής Μακεδονίας
Κατηγορία:Αντιπρόεδροι της Βουλής των Ελλήνων
Κύπελλο Μάλτας (ποδόσφαιρο ανδρών)

Το **Κύπελλο Μάλτας** (μαλτεζικά: *Tazza Maltija*), που είναι γνωστό ως **Meridianbet FA Trophy**, είναι μια ποδοσφαιρική διοργάνωση κυπέλλου στη Μάλτα. Η διοργάνωση είναι ευρέως γνωστή ως «FA Trophy». Ξεκίνησε από ένα δώρο των Βρετανών από την Ποδοσφαιρική Ομοσπονδία Αγγλίας το 1933. Αιτία ήταν ένας αγώνας μεταξύ της Εθνικής Αγγλίας και της Εθνικής Ιταλίας, το οποίο διεξήχθη στη Ρώμη τον Μάιο του 1933. Στον αγώνα αυτό ένας αριθμός Μαλτέζων ταξίδεψε για να υποστηρίξει την Εθνική Αγγλία (η Μάλτα τότε ήταν αποικία της Βρετανικής Αυτοκρατορίας). Σε αναγνώριση του γεγονός, η Ποδοσφαιρική Ομοσπονδία Αγγλίας δώρισε ένα ασημένιο τρόπαιο το οποίο απονέμεται στην εκάστοτε κυπελλούχο ομάδα, στα πρότυπα του Κυπέλλου Αγγλίας.

Στη διοργάνωση συμμετέχουν οι ομάδες της πρώτης και δεύτερης κατηγορίας. Η νικήτρια ομάδα συμμετέχει στον δεύτερο προκριματικό του ΟΥΕΦΑ Γιουρόπα Λιγκ. Οι ομάδα με τις περισσότερες κατακτήσεις είναι η Σλιέμα Γουόντερερς ΦΚ με 22 τρόπαια, με τη Φλοριάνα ΦΚ να ακολουθεί με 21 τρόπαια.

## Τελικοί

## Κατακτήσεις ανά ομάδα

## Παραπομπές


## Πηγές
*Malta - List of Cup Finals
*League321.com - Τα αποτελέσματα του κυπέλλου.

## Δείτε ακόμη
* Σύστημα ποδοσφαιρικών πρωταθλημάτων Μάλτας

## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Μάλτας
Κατηγορία:Κύπελλα ποδοσφαίρου ανά χώρα
Σούπερ Καπ Μάλτας

To **Σούπερ Καπ Μάλτας** είναι μια ποδοσφαιρική διοργάνωση κυπέλλου στη Μάλτα. Αποτελείται από ένα αγώνα στον οποίο διαγωνίζονται η πρωταθλήτρια και η κυπελλούχος της προηγούμενης περιόδου. Αποτελεί τον πρώτο αγώνα πριν από την έναρξη της νέας ποδοσφαιρικής περιόδου.

## Αγώνες

*Με πλάγια γράμματα οι ομάδες που κέρδισαν το νταμπλ (πρωτάθλημα και κύπελλο) και έτσι η αντίπαλος τους ήταν η δευτεραθλήτρια του πρωταθλήματος.

## Κατακτήσεις ανά ομάδα

## Πηγές
*Malta - List of Super Cup Finals, RSSSF.com

Κατηγορία:Ποδοσφαιρικές διοργανώσεις Μάλτας
Μαλτα
Agnez Mo

Η **Agnes Monica Muljoto** (1 Ιουλίου 1986), γνωστή με το καλλιτεχνικό της όνομα **Agnez Mo**, είναι Ινδονήσια τραγουδίστρια, τραγουδοποιός, μουσικός, ηθοποιός. Έχει ηχογραφήσει τρία παιδικά άλμπουμ. Επίσης έγινε παρουσιάστρια παιδικών τηλεοπτικών προγραμμάτων.

## Φιλμογραφία
* *Lupus Milenia* (1999)
* *Mr. Hologram* (1999)
* *Pernikahan Dini* (2001)
* *Amanda* (2002)
* *Ciuman Pertama* (2002)
* *Cinta Selembut Awan* (2002)
* *Cewekku Jutek* (2003)
* *Cantik* (2004)
* *Bunga Perawan* (2004)
* *Ku T'lah Jatuh Cinta* (2005)
* *Pink* (2006)
* *Romance In The White House* (2006)
* *The Hospital* (2006)
* *Kawin Muda* (2006)
* *Jelita* (2008)
* *Kawin Masal* (2008)
* *Pejantan Cantik* (2010)
* *Marissa* (2011)
* *Mimo Ketemu Poscha* (2012)

## Δισκογραφία
**Si Meong* (1992) 
**Yess!* (1995) 
**Bala-Bala* (1996)       
**And the Story Goes* (2003)                        
**Whaddup A.. '?!* (2005)
**Sacredly Agnezious* (2009)
**Agnes Is My Name* (2011)
**Agnez Mo* (2013)

## Παραπομπές


## Εξωτερικοί σύνδεσμοι
* 

Κατηγορία:Ινδονήσιοι
Κατηγορία:Τραγουδιστές
Χασίμ ιμπν Αμπντ Μανάφ

Ο **Χασίμ ιμπν Αμπντ Μανάφ** (, 464 Hāshim ibn ʿAbd Manāf – 497) ήταν ο προπάππους του προφήτη Μωάμεθ και ο προγεννήτορας του κλάδου Μπανού Χασίμ της φυλής των Κουραϊσιτών. Το πραγματικό του όνομα ήταν Αμρ αλ-Ουλά.

## Γέννηση
Ο Χασίμ και ο δίδυμος αδερφός του Αμπντ Σαμς γεννήθηκαν ως σιαμαία. Ο θρύλος λέει, ότι ο πατέρας Αμπντ Μανάφ ιμπν Κουσάι τους χώρισε με το σπαθί του. Οι αστρολόγοι της Αραβίας είχαν προβλέψει ότι ο Αμπντ Μανάφ είχε ένα ταφικό σφάλμα όταν τους χώρισε με ένα σπαθί.

## Θάνατος
Σύμφωνα με τον Ιντρίς Ιμαντουντίν Ρ.Α., έναν ιστορικό, πέθανε άρρωστος στην Γάζα το 497 γυρνώντας στην Αραβία από ένα επαγγελματικό ταξίδι στην Συρία. Κατά την παράδοση ο Χασίμ τάφηκε στην δομή του τζαμιού Σαγίντ αλ-Χασίμ στη γειτονιά αλ-Νταράζ της Γάζας. Το τζαμί χτίστηκε γύρω στον 12ο αιώνα και η επιχείριση του δεν πήγε στους γιους του, αλλά στους αδερφούς, γιοι του Ατικάχ μπιντ Μουράχ.

## Παραπομπές
1. Ibn Kathir; Le Gassick, Trevor; Fareed, Muneer. The Life of the Prophet Muhammad: Al-Sira Al-Nabawiyya. p.&nbsp;132.

2. Razvi, Haafiz Mohammed Idrees (2009). Manifestations of the Moon Of Prophethood (PDF). Imam Mustafa Raza Research Centre Overport. p.&nbsp;18.

3. 3.0 3.1 Armstrong, Karen (2001). Muhammad: A Biography of the Prophet. Phoenix. p.&nbsp;66. ISBN 0946621330.

4. Ibn Kathir 1.186. Hilf, or tahalluf, comes from halafa, to form a confederacy, for mutual help and protection.

5. 5.0 5.1 Lings, Martin (1983). Muhammad: His Life Based on the Earliest Sources. George Allen & Unwin. p.&nbsp;7. ISBN 0946621330.

6. 6.0 6.1 6.2 Maqsood, Ruqaiyyah Waris. "The Prophet’s Family Line No. 4 – Amr (Hashim), the Founder of the Hashimites". Ruqaiyyah Waris Maqsood Dawah. Aνακτήθηκε στις 4 Αυγούστου 2011.

7. ‘Lata’if al-ma’arif, Tha’alibi, Edinburgh, 1968, p.42; Ibn Kathir 1.132, from Ibn Ishaq; Ibn Sa’d vol 1 p.77

8. Hooda, Samreen (September 2006). "Mosque of Sayyed Hashim - Gaza". Palestine: This Week In Palestine. Ανακτήθηκε 17/1/12.

Κατηγορία:Άραβες
Κατηγορία:Προϊσλαμική Αραβία
Κατηγορία:Μωάμεθ
Χαμρούν Σπάρτανς ΦΚ

Η **Χάμρουν Σπάρτανς ΦΚ** (μαλτέζικα: Ħamrun Spartans FC) είναι μαλτέζικη ποδοσφαιρική ομάδα από το Χαμρούν. Η ομάδα ιδρύθηκε το 1997. Έχει αναδειχθεί 11 φορές πρωταθλήτρια Μάλτας, 6 φορές κυπελλούχος ενώ έχει κατακτήσει και 5 φορές το Σούπερ Καπ.

## Τίτλοι-διακρίσεις
* Πρέμιερ Λιγκ Μάλτι (επίπεδο 1):
** Πρωταθλήτρια (11): 1913-14, 1917–18, 1946–47, 1982–83,  1986–87, 1987–88, 1990-91, 2020-21, 2022-23, 2023-24, 2024-25

* Τάτσα Μαλτία (κύπελλο):
** Κυπελλούχος (6): 1982-83, 1983-84, 1986-87, 1987-88, 1988-89, 1991-92

* Σούπερ Καπ Μαλτία:
** Νικήτρια (5): 1987, 1988, 1989, 1991, 1992

## Ευρωπαϊκές συμμετοχές
### Συνοπτικά

## Παραπομπές


## Εξωτερικοί σύνδεσμοι
*[Προφίλ στην ιστοσελίδα της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ] 
*Προφίλ ομάδας στο soccerway.com
*Προφίλ ομάδας στο uefa.com
*
*

Κατηγορία:Ποδοσφαιρικές ομάδες Μάλτας
Κατηγορία:Ιδρύσεις ποδοσφαιρικών ομάδων το 1907
Κατηγορία:Χάμρουν
Μαρσασλόκκ

Το **Μάρσασλοκκ** (**Marsaxlokk**) είναι ένα παραδοσιακό ψαροχώρι στη νοτιοανατολική Μάλτα. Το Μάρτιο του 2014 είχε πληθυσμό 3.534 κατοίκους. Το όνομα του χωριού προέρχεται από το αραβικό *marsa* που σημαίνει λιμάνι και το μαλτέζικο *xlokk*, που είναι μια τοπική ονομασία για τη λέξη νοτιοανατολικός άνεμος. Στην ευρύτερη περιοχή υπάρχουν νεολιθικά μνημεία της εποχής της 3ης χιλιετίας π.Χ. (Φάση Ταρσίν - Tarxien phase). Τον 9ο αιώνα π.Χ. το λιμάνι του Μαρσασλόκκκ ήταν Φοινικική αποικία. Σήμερα σε μικρή απόσταση από το χωριό υπάρχει τερματικός σταθμός εμπορευματοκιβωτίων (container terminal) καθώς και σταθμός παραγωγής ενέργειας. Χαρακτηριστικό του Μαρσασλόκκκ είναι οι παραδοσιακές ψαρόβαρκες (luzzu) με διπλά τοιχώματα, ανθεκτικές στην κακοκαιρία, βαμμένες με έντονα χρώματα και με ζωγραφισμένο ένα ζευγάρι μάτια στα δεξιά και τα αριστερά της πλώρης (όπως στις αρχαίες ελληνικές παραστάσεις πλοίων). Οι βάρκες αυτές θεωρείται ότι έχουν σχεδίαση που κατάγεται από το Φοινικικό παρελθόν της Μάλτας. 

## Αθλητισμός
Το χωριό διαθέτει τοπική ποδοσφαιρική ομάδα, την Μαρσασλόκκ ΦΚ.

## Παραπομπές


## Εξωτερικοί σύνδεσμοι
* Ναυτιλιακή Αρχή Μάλτας
* Αναφορές και φωτογραφίες 


Κατηγορία:Πόλεις της Μάλτας
Ubuntu MATE

Το **Ubuntu MATE** είναι μια ελεύθερη και ανοιχτού κώδικα διανομή Linux βασισμένη στο λειτουργικό σύστημα Ubuntu. Η κύρια διαφορά του συγκριτικά με αυτό είναι ότι έχει προεγκατεστημένο το περιβάλλον εργασίας MATE, αντί για το GNOME 3. 

## Περιγραφή
Πρωτεργάτες του εγχειρήματος είναι οι Martin Wimpress και Alan Pope που ξεκίνησαν την ανάπτυξη μιας ανεπίσημης παραλλαγής του Ubuntu με βάση την έκδοση 14.10, ενώ σύντομα ακολούθησε έκδοση βασισμένη στο Ubuntu 14.04 LTS. Τον Φεβρουάριο του 2015 το Ubuntu MATE αναγνωρίσθηκε από την εταιρεία πίσω από την ανάπτυξη του Ubuntu (Canonical Ltd.) ως επίσημη παραλλαγή του Ubuntu, ξεκινώντας από την έκδοση 15.04 Beta 1. Εκτός από τις αρχιτεκτονικές IA-32 και x86-64 που υποστηρίζονταν εξαρχής, το Ubuntu MATE υποστηρίζει επίσης τις αρχιτεκτονικές PowerPC και ARMv7 (στα Raspberry Pi 2 και 3 καθώς και στο ODROID XU4).

Από την έκδοση 18.10 διεκόπη η υποστήριξη αρχιτεκτονικών 32-bit.

## Ιστορικό εκδόσεων

## Δείτε επίσης
* Ubuntu
* MATE
* GNOME

## Παραπομπές


## Εξωτερικοί σύνδεσμοι

* 
* DistroWatch - η σελίδα για το Ubuntu MATE στο DistroWatch 

MATE
Χάφσα μπιντ Ουμάρ

Η **Χάφσα μπιντ Ουμάρ** () (605-665) ήταν μια σύζυγος του προφήτη Μωάμεθ και ήταν η Μητέρα των Πιστών.

Η Χάφσα ήταν κόρη του Ουμάρ ιμπν αλ-Χαττάμπ και της Ζαινάμπ μπιντ Μαζούν. Γεννήθηκε όταν οι Κουραϊσίτες έχτιζαν την Καάμπα, πέντε χρόνια πριν ο Μωάμεθ γίνει προφήτης, δηλαδή το 605.

Παντρεύτηκε το Χουναΐς ιμπν Χουντχάιφα αλλά έγινε η χήρα του τον Αύγουστο του 624.

Όταν η Χάφσα ολοκλήρωσε την περίοδο υπομονής της, ο πατέρας της Ουμάρ της πρόσφερε το χέρι της στον Οθμάν ιμπν Αφφάν και μετά στον Αμπού Μπακρ αλλά και οι δύο την απέρριψαν. Ο Μωάμεθ την παντρεύτηκε στον ισλαμικό μήνα Σααμπάν 3 ε.Ε. (τέλη Ιανουαρίου ή αρχές Φεβρουαρίου 625).

Πέθανε στο μήνα Σααμπάν του έτους 45 ε.Ε., δηλαδή τον Οκτώβριο ή τον Νοέμβριο του 665. Τάφηκε στο Τζαννάτ-Ουλ-Μπακί.

## Παραπομπές


Κατηγορία:Άραβες
Κατηγορία:Μωάμεθ
Emmabuntüs

To **Emmabuntüs** είναι μια διανομή Linux που βασίζεται στο λειτουργικό σύστημα Ubuntu και είναι σχεδιασμένη με σκοπό να εγκαθίσταται σε υπολογιστές που δωρίζονται σε φιλανθρωπικές οργανώσεις, όπως οι κοινότητες *Emmaüs*. Το όνομα *Emmabuntüs* είναι σύνθεση των λέξεων *Emmaüs* και *Ubuntu*.

## Χαρακτηριστικά
Το Emmabuntüs 2 μπορεί να εγκατασταθεί χωρίς να χρειάζεται να είναι συνδεδεμένος ο υπολογιστής στο Διαδίκτυο, διότι όλα τα απαραίτητα πακέτα λογισμικού βρίσκονται ήδη στον δίσκο εγκατάστασης. Το περιβάλλον είναι πολυγλωσσικό, ενώ δίνεται στον χρήστη η επιλογή εγκατάστασης και πακέτων (codecs) που δεν είναι ελεύθερο λογισμικό. Το προεπιλεγμένο περιβάλλον εργασίας είναι το Xfce, ενώ περιλαμβάνεται και είναι δυνατόν να εγκατασταθεί και το LXDE. Συνεπώς ο χρήστης έχει την δυνατότητα επιλογής ανάμεσα στα δύο αυτά περιβάλλοντα. Είναι προεγκατεστημένα πολυάριθμα προγράμματα και εφαρμογές, συμπεριλαμβανομένων περιηγητών ιστού που διαθέτουν πρόσθετα (αγγλ. *plug-ins*) με δυνατότητες γονικού ελέγχου.

## Ιστορικό εκδόσεων

## Παραπομπές


## Εξωτερικοί σύνδεσμοι

* 
* DistroWatch - Η σελίδα για το Emmabuntüs στο DistroWatch 

Κατηγορία:Διανομές Linux
Emmab
Αμπντ Μανάφ

Το όνομα Άμπντ Μανάφ είναι θεοφορικό Αραβικό όνομα που σημαίνει , ο Μανάφ ήταν προισλαμικός θεός. Στην σημερινή χρήση υπάρχει και η μορφή Αμπντούλ Μανάφ.

Το όνομα Άμπντ Μανάφ αναφέρεται σε:
* Άμπντ Μανάφ ιμπν Κουσάι
* Ναουφάλ ιμπν Αμπντ Μανάφ
* Βάχμπ ιμπν Άμπντ Μανάφ
* Μουταλίμπ ιμπν Αμπντ Μανάφ
* Χασίμ ιμπν Αμπντ Μανάφ
* Αμπντ Σαμς ιμπν Αμπντ Μανάφ
* Ουμάγια ιμπν Άμπντ Μανάφ
* Αμπντούλ Μανάφ Μαμάτ

Κατηγορία:Αποσαφηνίσεις ονομάτων
Ελληνικές προεδρικές εκλογές 1926

Οι ελληνικές προεδρικές εκλογές του 1926 διεξήχθησαν στις 4 Απριλίου 1926. Την περίοδο εκείνη την χώρα κυβερνούσε ο δικτάτορας Θεόδωρος Πάγκαλος, ο οποίος ήταν και ένας από τους δύο υποψηφίους. Ο άλλος ήταν ο Κωνσταντίνος Δεμερτζής, που απέσυρε την συμμετοχή του πριν από την ημέρα των εκλογών, αλλά παρέμεινε στο ψηφοδέλτιο λαμβάνοντας μόλις το 6,7% των ψήφων. Ο Πάγκαλος απομακρύνθηκε από το αξίωμά του στις 22 Αυγούστου μετά από ένα αντι-πραξικόπημα και αντικαταστάθηκε από τον Παύλο Κουντουριώτη. 

## Τα αποτελέσματα

1926
Cubuntu

To **Cubuntu** είναι μια διανομή Linux που βασίζεται στο λειτουργικό σύστημα Ubuntu. Η βασική διαφορά του από το Ubuntu είναι ότι έχει προεγκατεστημένο το περιβάλλον εργασίας Cinnamon αντί για το Unity. Στα  προγράμματα περιλαμβάνεται ελεύθερο αλλά και κλειστού κώδικα λογισμικό, όπως ο περιηγητής ιστού Google Chrome.

## Ιστορία
Την ανάπτυξη του Cubuntu ξεκίνησε το 2012 ο Eric Kranich, ως ανεπίσημη παραλλαγή του Ubuntu, εξαρχής -από επιλογή του προγραμματιστή- με το περιβάλλον Cinnamon. Το Cinnamon είναι δημιούργημα του Clément Lefèbvre για χρήση με το λειτουργικό σύστημα Linux Mint, το οποίο χρησιμοποιήθηκε αργότερα και από άλλες διανομές. Άλλα περιβάλλοντα εργασίας που υποστηρίζει έκτοε το Cubuntu είναι τα MATE, Openbox, GNOME Shell και Unity. 

Το Cubuntu δεν είναι ιδιαίτερα διαδεδομένο. Διατέθηκε προεγκατεστημένο σε φορητούς υπολογιστές στη Γαλλία.

## Χαρακτηριστικά
Το σύστημα είναι πανομοιότυπο με το Ubuntu ενώ περιέχει και επιπλέον πακέτα λογισμικού όπως τον Google Chrome και το Skype. καθώς και drivers κλειστού κώδικα. Αρχικά η διατίθονταν με περιβάλλον μόνο στη γαλλική γλώσσα (ενώ ο χρήστης μπορούσε να προσθέσει επιπλέον γλώσσες μετά από την εγκατάσταση). Από την έκδοση 15.04 και μετά είναι δυνατή η εγκατάσταση με περιβάλλον στα γαλλικά ή τα αγγλικά.

## Ιστορικό εκδόσεων

## Παραπομπές


## Εξωτερικοί σύνδεσμοι

*  

Cubuntu